#  Rahvusvaheliste suhete alused  *e-kursus Moodle keskkonnas*

**Kursuse eesmärgiks** on tutvustada rahvusvaheliste (riikidevaheliste ja –üleste) suhete põhilisi uurimisobjekte ja -viise. Kursuse käigus seletatakse läbi maailmas toimuvate sündmuste ning näidete rahvusvaheliste suhete mitmekesisust ning kitsaskohti. Kursus on mõeldud toetama gümnaasiumi õppekava sotsiaalainete ainevaldkonnas kohustuslikest ainetest ühiskonnaõpetust ja valikkursuseid "Globaliseeruv maailm", "Üldajalugu - maailma ajalugu: tsivilisatsioonid väljaspool Euroopat" ja "Üldajalugu - Euroopa maade ja Ameerika Ühendriikide ajalugu".

Kursus toetab sisseastumist riigi- ja ühiskonnateaduslikele õppekavadele Tartu Ülikoolis.

**Kursuse läbinud õpilane:**

* oskab mõtestada ja seostada rahvusvahelises poliitikas toimuvat lähtuvalt osapooltest ja vaadetest,
* teab, kuidas leida infot riikide välispoliitika kohta ning tunneb riikidevaheliste suhete aluspõhimõtteid,
* oskab sõnastada argumenteeritud seisukohti küsimustes, kus õigekspeetavaid arusaamu on rohkem kui üks.

|  |  |
| --- | --- |
| Ainekood | P2TP.TK.098 |
| Vastutav õppejõud | Kristel Vits, MA (rahvusvahelised suhted); politoloogia doktorant |
| Kursuse maht  | 2 EAP; 52 tundi |
| Kursuse läbiviimise aeg | 6. oktoober - 1. detsember 2025 *(8 nädalat)* |
| Sihtrühm  | gümnaasiumi 10.-12. klass (kursusele ei võeta kooliväliseid täiskasvanuid) |
| Osalejate piirarv | 150 |
| Osavõtutasu õpilastele | Tasuta |
| Hindamise vorm | Mitteeristav (arvestatud/mittearvestatud) |
| Kursuse läbimise tingimused | Testid, lühiülesandedArvestuse saamiseks tuleb igal nädalal läbi töötada kirjalikud ja videomaterjalid, täita materjalidega seotud kirjalikud lühiülesanded, läbida vastava nädala teemade teadmisi kontrolliv test ning vastata ühele seisukohavõttu nõudvale teemakohasele küsimusele. |
| Kursuse sisu (teemad) | 1. nädal. Rahvusvaheliste suhete süsteem.2. nädal. Riik ja riigi välispoliitika.3. nädal. Rahvusvaheline õigus.4. nädal. Diplomaatia.5. nädal. Koostöö rahvusvahelistes suhetes.6. nädal. Konflikt rahvusvahelistes suhetes.7. nädal. Globaalprobleemid.8. nädal. Globaalprobleemid II. |